ཀར་པོ།
རྒྱས་པ་ལ་སེར་པོ། དབང་ལ་དམར་པོ། དྲག་པོ་ལ་ནག་པོར་བསམ་མོ། །བཟླས་པའི་ཡུལ་ཕྲེང་བ་
ནི། བཟླས་པ་ལ་འཇུག་པའི་སྔོན་དུ་བསང་སྦྱངས། སྟོང་པའི་ངང་ལས་ཕྲེང་རྡོག་རེ་རེ་བཞིན་པད་
ཉིའི་སྟེང་དུ་བཅོམ་ལྡན་འདས་རྡོ་རྗེ་འཇིགས་བྱེད་ཞལ་གཅིག་ཕྱག་གཉིས་གྲི་གུག་དང་ཐོད་པ་
འཛིན་པར་བསྐྱེད། སྐུ་གསུང་ཐུགས་བྱིན་གྱིས་བརླབ། ཡེ་ཤེས་པ་བཅུག །དབང་བསྐུར་ཞིང་
རིགས་ཀྱི་བདག་པོས་རྒྱས་གདབ། མཆོད་བསྟོད་ཞུ་བ་ལས། ཕྲེང་རྡོག་རེ་རེ་ཡང་མི་མགོ་རློན་པ་
ཁྲག་འཛག་པར་བསམས་ལ་སྔགས་བཟླའོ། །མཇུག་ཏུ་སྔར་ལྟར་མཆོད་པ་ལྔས་མཆོད་ནས།
རང་གི་སྙིང་གའི་ས་བོན་ལས་འོད་ཟེར་འཕྲོས། སྣོད་བཅུད་ཐམས་ཅད་ལ་ཕོག་པས་འོད་ཟེར་གྱི་
96

དཔལ་རྡོ་རྗེ་འཇིགས་བྱེད་ཀྱི་སྒྲུབ་ཐབས།
རང་བཞིན་དུ་བྱས་ཏེ་སྲུང་བའི་འཁོར་ལོ་ལ་ཐིམ། དེ་དུར་ཁྲོད་བརྒྱད་ལ། དེ་གཞལ་ཡས་ཁང་ལ།
དེ་གདན་རྣམས་ལ། གདན་རྣམས་རིམ་གྱིས་སྲོག་ཆགས་རྣམས་ལ། དེ་རྣམས་ཞབས་ཐ་དད་ལ།
ཞབས་ལྷག་མ་རྣམས་རིམ་གྱིས་རྩ་བའི་ཞབས་གཉིས་ལ། ཕྱག་ལྷག་མ་རྣམས་རིམ་གྱིས་རྩ་བའི་
ཕྱག་གཉིས་ལ། ཞལ་ལྷག་མ་རྣམས་རྩ་བའི་ཞལ་ལ་ཐིམ་སྟེ། རང་རྡོ་རྗེ་འཇིགས་བྱེད་ཞལ་གཅིག་
ཕྱག་གཉིས་གྲི་གུག་དང་ཐོད་པ་འཛིན་པ་མ་ཧེའི་གདོང་པ་ཅན་དུ་བསམས་ཏེ། ཐུན་མཚམས་ཀྱི་བྱ་
བ་རྣམས་ལ་འཇུག་གོ །
གསུམ་པ་ཐུན་མཚམས་སུ་གཏོར་མ་གཏོང་བའི་ཚུལ་ནི། མདུན་དུ་གཏོར་མ་གཉིས་
བཤམས་པ་ལ། ནང་མཆོད་ཆུ་ཆང་གིས་སྦྱང༌། མེད་ན་ཆུ་གཙང་མས་སྦྱངས་ལ། ཡི་གེ་སུམ་ཅུ་རྩ་
གཉིས་པས་བསང་། སྭ་བྷཱ་ཝས་སྟོང་པར་སྦྱངས། སྟོང་པའི་ངང་ལས་ཡཾ་ལས་རླུང་། རཾ་ལས་མེའི་
སྟེང་དུ་ཨ་ལས་ཐོད་པ་དཀར་པོ་ཡངས་ཤིང་རྒྱ་ཆེ་བ། དེའི་ནང་དུ་ཤར་དུ་གོ་ལས་བ་གླང་གི་ཤ །
ལྷོར་ཀུ་ལས་ཁྱིའི་ཤ །ནུབ་ཏུ་ད་ལས་རྟའི་ཤ །བྱང་དུ་ཧ་ལས་གླང་པོ་ཆེའི་ཤ །དབུས་སུ་ན་
ལས་མིའི་ཤ །དེ་རྣམས་ཀྱི་སྟེང་དུ། ཤར་དུ་བི་ལས་དྲི་ཆེན། །དབུས་སུ་མུ་ལས་དྲི་ཆུ། ནུབ་ཏུ་ཤུ་
ལས་བྱང་སེམས། བྱང་དུ་མ་ལས་ཀླད་པ། ལྷོར་ར་ལས་རཀྟ། དེ་རྣམས་ཀྱི་སྟེང་དུ་དབུས་སུ་ཧཱུཾ་
ཆོས་ཀྱི་དབྱིངས་ཀྱི་ཡེ་ཤེས། ཤར་དུ་ཨོཾ་མེ་ལོང་ལྟ་བུའི་ཡེ་ཤེས། བྱང་དུ་ཁཾ་བྱ་བ་གྲུབ་པའི་ཡེ་ཤེས།
ནུབ་ཏུ་ཛཱི་སོ་སོར་རྟོག་པའི་ཡེ་ཤེས། ལྷོར་ཏྲཾ་མཉམ་པ་ཉིད་ཀྱི་ཡེ་ཤེས། དེ་དག་གི་སྟེང་གི་ནམ་
མཁར་ཨ་ལས་ཟླ་བའི་དཀྱིལ་འཁོར་ལ་ཨོཾ་ཡིག་དཀར་པོ་མགོ་ཐུར་དུ་བལྟས་པ་འཕྱང་བ། ཟླ་
བའི་སྟེང་དུ་ཧཱུྃ་ལས་སྣ་ཚོགས་རྡོ་རྗེ་ལྟེ་བར་ཟླ་བ་ལ་ཧཱུྃ་གིས་མཚན་པ། ཧཱུཾ་ལས་འོད་ཟེར་འོག་ཏུ་
འཕྲོས་པས་རླུང་གཡོས། མེ་སྦར་ནས་ཐོད་པའི་ནང་གི་རྫས་རྣམས་བསྐོལ་ཞིང་ཞུ་བའི་རླངས་པ་
ཨོཾ་དང༌། སྣ་ཚོགས་རྡོ་རྗེའི་ལྟེ་བའི་ཧཱུཾ་ལ་ཕོག་པས། དེ་དག་ལས་བདུད་རྩིའི་རྒྱུན་འཛག །ཡང་ཧཱུཾ་
ལས་འོད་ཟེར་འཕྲོས་ཏེ། ཕྱོགས་བཅུའི་སངས་རྒྱས་ཐམས་ཅད་ཀྱི་ཐུགས་ཀ་ནས་ཡེ་ཤེས་ཀྱི་
བདུད་རྩི་ཐོད་པ་གང་བ་དཔག་ཏུ་མེད་པ་བཀུག །མདུན་གྱི་ཐོད་པ་ལ་ཐོད་པ་ཐིམ། བདུད་རྩི་ལ་
བདུད་རྩི་ཐིམ། སྣ་ཚོགས་རྡོ་རྗེ་ཟླ་བ་ཨོཾ་དང་བཅས་པ་ཐོད་པའི་ནང་དུ་ལྷུང་བ་འོད་དུ་ཞུ་ནས་སྔར་
གྱི་བདུད་རྩི་རྣམས་དང་གཉིས་སུ་མེད་པར་གྱུར་ཏེ་ཁ་དོག་དྲི་རོ་ནུས་པ་ཕུན་སུམ་ཚོགས་པར་
97

ལྔ་རིག་དབེ་ཚོགས་ལས།
༼ད༽
ཀུན་མཁྱེན་གོ་རམས་པ་བསོད་ནམས་སེང་གེའི་གསུང་འབུམ།
བསམས་ལ། ཨོཾ་ཨཱཿཧཱུྃ་ཞེས་ལན་གསུམ་བརྗོད། དེ་ནས་གཏོར་མགྲོན་སྤྱན་འདྲེན་པ་ནི། རང་རྡོ་རྗེ་
འཇིགས་བྱེད་དུ་གསལ་བའི་ཐུགས་ཀ་ནས་འོད་ཟེར་འཕྲོས་པས་བཅོམ་ལྡན་འདས་རྡོ་རྗེ་འཇིགས་
བྱེད། གཡོན་དུ་སྨྱོན་པ་འཇིགས་བྱེད་བཀའ་ནོད་པ་དང༌། མཐའ་སྐོར་དུ་དུར་ཁྲོད་ཀྱི་བདག་པོ་
རྣམས་དང་བཅས་པ་ཨོཾ་བཛྲ་ས་མཱ་ཛ༔ ཞེས་པས་སྤྱན་དྲངས་ལ། བཛྲ་བྷཻ་ར་ཝ་ཨ་གྲ་ཊཱི་ཊཱི་བཛྲ་
ཞེས་དང༌། ཨུཏྣན་ཌ་བྷཻ་ར་ཝ་ཨ་གྲ་ཊཱིཊཱི་ཞེས་དང༌། ས་སྭ་ཏི་ཨ་དྷི་པ་ཏི་ཨ་གྲ་ཊཱིཊཱི་ཞེས་པས་
བརྟན་པར་བཞུགས་སུ་གསོལ་ལ། དེ་རྣམས་ཀྱི་ལྗགས་ཀྱི་འོད་ཟེར་གྱིས་གཏོར་མ་གསོལ་བར་
བསམས་ཏེ། བཅོམ་ལྡན་འདས་ལ་རྩ་སྔགས་ཀྱི་རྗེས་སུ། ཨོཾ་བྷཻ་ར་ཝ་གྲྀཧྞ་དཾ་བ་ལིཾ་སྭཱ་ཧྭ་ཞེས་དང༌།
སྨྱོན་པ་འཇིགས་བྱེད་ལ། ཨོཾ་ཨུཏྤནྜ་ལ་བྷཻ་ར་ཝ་ཡ་བ་ལིཾ་གྲྀཧྞ་གྲྀཧྞ་མ་མ་ཀརྱ་སདྱ་ཡ་སྭཱ་ཧཱ། ཞེས་
དང༌། དུར་ཁྲོད་བརྒྱད་ལ། ཨཥྚཱ་ས་སྭཱ་ན་ཏིཥྛ་བྷུ་ཏ་ས་ས་ན་རཀྵན་ཏ་སརྦ་གྲྀཧྞ་དཾ་བ་ལིཾ། མ་མ་
སརྦ་ཀརྱ་སདྱ་ཡ་སྭཱ་ཧཱ། ཞེས་པ་རྣམས་ལན་གསུམ་གསུམ་བརྗོད་དོ། །དེ་ནས་ཕྱི་མཆོད་དང་ནང་
མཆོད་ཀྱིས་མཆོད། བསྟོད་པས་བསྟོད། ཕྲིན་ལས་གཞོལ། ཡི་གེ་བརྒྱ་པ་བརྗོད་ཅིང་མགྲོན་
གཤེགས་སུ་གསོལ་ལོ། །འཇམ་དབྱངས་ཁྲོས་ཆེན་རྒྱལ་པོའི་སྒྲུབ་པའི་ཐབས། །གསལ་བར་
བགྱིས་པའི་བསོད་ནམས་གང་ཐོབ་དེས། །བདག་དང་མཁའ་མཉམ་འགྲོ་བ་མ་ལུས་པ། འཇམ་
དཔལ་གོ་འཕང་མྱུར་དུ་ཐོབ་པར་ཤོག །
བཅོམ་ལྡན་འདས་རྡོ་རྗེ་འཇིགས་བྱེད་ཀྱི་སྒྲུབ་པའི་ཐབས་འདི་ནི་དཔལ་ས་སྐྱ་པ་ཆེན་པོའི་
དགོངས་པ་ཇི་ལྟ་བ་བཞིན་དུ་རྗེ་བཙུན་བླ་མ་མུས་པ་ཆེན་པོའི་ཞབས་རྡུལ་སྤྱི་བོས་བླངས་པ་ཤཱཀྱའི་
དགེ་སློང་བསོད་ནམས་སེང་གེས་སྡེ་སྣོད་འཛིན་པ་དུ་མས་བསྐུར་བའི་ངོར་དཔལ་ངམ་རིངས་ཀྱི་
ཆོས་གྲྭ་ཆེན་པོར་སྦྱར་བའོ།། །།
འདིའི་བརྒྱུད་པ་ནི། རྡོ་རྗེ་འཆང༌། འཕགས་པ་འཇམ་དཔལ། སངས་རྒྱས་ཡེ་ཤེས་ཞབས།
མར་མེ་མཛད་བཟང་པོ། གྲུབ་ཆེན་དཔལ་འཛིན། རྗེ་བཙུན་ནཱ་རོ་ཏ་པ། ཨམྦུ་ལ་བཛྲ། བྷ་རོ་ཧཾ་
ཐུང་། མལ་ལོ་ཙཱ་བ་བློ་གྲོས་གྲགས་པ། རྗེ་ས་སྐྱ་པ་ཆེན་པོ། རྗེ་བཙུན་བསོད་ནམས་རྩེ་མོ། རྗེ་
བཙུན་གྲགས་པ་རྒྱལ་མཚན། གན་པ་སྟོན་དར། གན་པ་སོ་སྟོན། གན་པ་ཆོས་རྒྱལ། གན་པ་རིན་
རྒྱལ། ཆོས་རྗེ་བླ་མ་དམ་པ་བསོད་ནམས་རྒྱལ་མཚན་དཔལ་བཟང་པོ། མཁན་ཆེན་བྱང་ཆུབ་
98

དཔལ་རྡོ་རྗེ་འཇིགས་བྱེད་ཀྱི་སྒྲུབ་ཐབས།
དགེའོ།། །།
དཔལ་བཟང་པོ། ཆོས་རྗེ་ཡེ་ཤེས་རྒྱལ་མཚན་དཔལ་བཟང་པོ། རྗེ་བཙུན་ཀུན་དགའ་བཟང་པོ།
ཆོས་རྗེ་དཀོན་མཆོག་རྒྱལ་མཚན་དཔལ་བཟང་པོ།
དེས་བདག་བསོད་ནམས་སེང་གེ་ལའོ།།
།སྤྲོས་མེད་རྒྱུན་གྱི་རྣལ་འབྱོར་བཞུགས། གང་ཞིག་རྟོགས་ན་འཇམ་དབྱངས་ཡེ་
ཤེས་ཀྱི། །ཉི་མ་སྙིང་གི་དཀྱིལ་ན་གསལ་གྱུར་པ། །ཤིན་ཏུ་སྤྲོས་མེད་ཡེ་ཤེས་ལ་བཏུད་ནས། །དེ་
ཡི་ཉམས་ལེན་ཚུལ་བཞིན་བཤད་པར་བྱ། །
འདིར་བཅོམ་ལྡན་འདས་གཤིན་རྗེའི་གཤེད་ཀྱི་དཀྱིལ་འཁོར་དུ་དབང་བསྐུར་བ་ཐོབ་ཅིང༌།
དམ་ཚིག་དང་སྡོམ་པར་ལྡན་པ་ཤིན་ཏུ་སྤྲོས་མེད་ཀྱི་བྱིན་རླབས་དང༌། ཁྲིད་ཐོབ་པའི་རྣལ་འབྱོར་
པས་རྒྱུན་དུ་ཉམས་སུ་ལེན་ཚུལ་ནི་སྟན་བདེ་བ་ལ་རྡོ་རྗེའི་སྐྱིལ་ཀྲུང་ལ་སོགས་པ་རྣམ་སྣང་གི་ཆོས་
བདུན་དང་ལྡན་པས་སྐྱབས་འགྲོ་དང་སེམས་བསྐྱེད་སྔོན་དུ་སོང་ནས། མདུན་གྱི་ནམ་མཁའ་སེང་
གེས་བཏེག་པའི་རིན་པོ་ཆེའི་ཁྲི་སྣ་ཚོགས་པདྨ་དང༌། ཉི་མ་དང༌། མ་ཧེ་དམར་པོའི་སྟེང་ན་རྩ་བའི་
བླ་མ་འཇམ་པའི་དབྱངས་གཤིན་རྗེའི་གཤེད་ཀྱི་རྣམ་པ་ཅན། ཞལ་གཅིག །ཕྱག་གཉིས། གཡས་
འཇིག་རྟེན་གསུམ་འདུལ་བའི་དབྱུག་པ་འཕྱར་བའི་ཚུལ་གྱིས་འཛིན་ཅིང༌། གཡོན་བདུད་བཞིའི་
ཁྲག་གིས་གང་བའི་ཐོད་པ་ཐུགས་ཀར་འཛིན་པ། དམར་ལ་ཟླུམ་པའི་སྤྱན་གསུམ་དང་ལྡན་པ།
ཞལ་མཆེ་བ་བཞི་གཙིགས་ཤིང་། སྐྲ་སེར་པོ་གྱེན་དུ་བརྫེས་པ། མི་མགོ་སྐམ་པོ་ལྔའི་དབུ་རྒྱན་དང༌།
རློན་པ་ལྔ་བཅུའི་དོ་ཤལ་ཅན། ཀླུ་ཆེན་པོ་བརྒྱད་ཀྱིས་བརྒྱན་པ། སྟག་གི་པགས་པའི་ཤམ་ཐབས་
ཅན། ཞབས་གཡས་བསྐུམ་ཞིང་གཡོན་བརྐྱང་པའི་སྟབས་ཀྱིས་བཞུགས་པ། དེའི་པང་ན་ཡུམ་རོ་
ལངས་མ་སྐུ་མདོག་དམར་མོ་གྲི་གུག་དང་ཐོད་པ་འཛིན་པ་དང་མཉམ་པར་སྦྱོར་བ། དེའི་མཐའ་
སྐོར་དུ་བླ་མ་བརྒྱུད་པ་དང༌། ཡི་དམ་དཀྱིལ་འཁོར་གྱི་ལྷ་ཚོགས་དང་། སངས་རྒྱས་བྱང་སེམས།
འཕགས་པ་ཉན་ཐོས། རང་སངས་རྒྱས། ཆོས་སྐྱོང་སྲུང་མའི་ཚོགས་བཅས་མངོན་སུམ་དུ་བཞུགས་
པར་དམིགས། དེའི་མཐའ་སྐོར་དུ་རིགས་དྲུག་གི་སེམས་ཅན་རྣམས་ཀྱང་གཤིན་རྗེའི་གཤེད་ཀྱི་
རྣམ་པས་འཁོད་པར་བསམ། བླ་མའི་ཐུགས་ཀ་ནས་འོད་ཟེར་འཕྲོས་པས་བླ་མ་བརྒྱུད་པ། ཡི་དམ་
ལྷ་ཚོགས་སངས་རྒྱས་བྱང་སེམས། ཆོས་སྐྱོང་སྲུང་མ་རྣམས་སྤྱན་དྲངས་ནས་གཉིས་སུ་མེད་པར་
99

ལྔ་རིག་དབེ་ཚོགས་ལས།
༼ད༽
ཀུན་མཁྱེན་གོ་རམས་པ་བསོད་ནམས་སེང་གེའི་གསུང་འབུམ།
ཐིམ། དེ་ནས། གང་གི་དྲིན་གྱིས་བདེ་ཆེན་ཉིད་ནས། སློབ་དཔོན་ལ་ནི་བདག་སྐྱབས་མཆི། །ཞེས་
པའི་བར་ཚིག་རྐང་དྲུག་དང༌། གཙོ་བོ་ལྷ་མོར་བཅས་པ་ཡི། །ལྷ་རྣམས་ལ་ཡང་ཕྱག་འཚལ་ལོ། །
ཁྱོད་ཞབས་པདྨོ་སྤངས་ནས་ནི། །བདག་ལ་གནས་སུ་སྐྱབས་མ་མཆིས། །ཁྱོད་ཀྱི་ཐུགས་རྗེའི་བྱིན་
རླབས་ཀྱིས། །ད་ལྟ་ཉིད་དུ་བཀའ་དྲིན་མཛོད། །ༀ་བཛྲ་ཨཉྙཾ་ཨཱཿཧཱུྃ་ནས། ཐོག་མཐའ་འདྲ་བ་ལ་
པུཥྤ། དྷཱུ་པེ། ཨཱ་ལོ་ཀེ །གརྦྷེ། ནཻཝིདྱཱ། ཤབྡའི་བར་གྱིས་ཕྱི་མཆོད་དབུལ། ༀ་ཨཱཿཧཱུྃ་གིས་ནང་
མཆོད་དབུལ། བདག་གིས་དགྲ་ཐམས་ཅད་དཔལ་ལྡན་བླ་མ་དམ་པ་ལ་དབུལ་བར་བགྱིའོ། །
གཉེན་ཐམས་ཅད༴ བར་མའི་སེམས་ཅན་ཐམས་ཅད༴ བདག་ཏུ་གཟུང་བའི་ཡོ་བྱད་ཀྱི་དངོས་
པོ་ཐམས་ཅད་དབུལ་བར་བགྱིའོ། ཞེས་བརྗོད། དེ་ནས་ལག་པ་གཡས་པས་རལ་གྲི་རྣོ་ངར་དང་
ལྡན་པ་གཟུང་བར་བསམས་ནས། རང་གི་ཐོད་པ་བཅད་དེ་མདུན་དུ་མི་མགོའི་སྒྱེད་བུ་གསུམ་གྱི་
སྟེང་དུ་བཀན་ནས་གཞག །དེ་ནས་ལག་པ་གཡོན་པ་བཅད་དེ་དུམ་བུར་གཏུབས། ཐོད་པའི་ནང་
དུ་བསྐྱུར། དེ་བཞིན་དུ་རྐང་པ་གཡོན། ཁོག་སྨད། ཁོག་སྟོད། ནང་ཁྲོལ་རྣམས་དུམ་བུར་གཏུབས་
ནས་ཐོད་པའི་ནང་དུ་བསྐྱུར། མཐར་ལག་པ་གཡས་པ་རལ་གྲི་དང་བཅས་པའང་ཐོད་པའི་ནང་དུ་
བསྐྱུར་ནས། རང་སེམས་རླུང་གི་བཞོན་པ་དང་བཅས་པ་རྫོགས་རིམ་གྱི་གཤིན་རྗེའི་གཤེད་ཀྱི་
སྐུར་བསམས་ཏེ། ཨོཾ་ཨཱཿཧཱུྃ་གསུམ་གྱིས་ཡེ་ཤེས་ཀྱི་བདུད་རྩིའི་རྒྱ་མཚོར་བྱིན་གྱིས་བརླབ། དུས་
གསུམ་གྱི་སངས་རྒྱས་ཐམས་ཅད་ཀྱི་ངོ་བོ་བླ་མ་དམ་པས་བདག་གི་རྒྱུད་བྱིན་གྱིས་བརླབ་ཏུ་
གསོལ། བདག་གི་བསམ་པ་མཁྱེན་པར་མཛད་དུ་གསོལ། བདག་ལ་ཐུགས་རྗེས་གཟུང་དུ་གསོལ།
ཞེས་གསོལ་བ་བཏབ་པས་མདུན་གྱི་ཐོད་པ་བདུད་རྩིས་གང་བ་མང་དུ་ཆད་དེ་རྩ་བའི་བླ་མའི་ཞལ་
དུ་བླུགས་ཏེ། ཨོཾ་ཨཱཿཧཱུཾ་མང་དུ་བརྗོད། དེ་ནས་བརྒྱུད་པའི་བླ་མ་ནས་ཆོས་སྐྱོང་སྲུང་མའི་བར་རང
རང་གི་ཐུགས་བཞེད་དང་མཐུན་པའི་མཆོད་པ་སྣ་ཚོགས་ཀྱིས་མཆོད་པར་བསམས་ནས་ཨོཾ་ཨཱཿཧཱུྃ་
བརྗོད། དེ་བཞིན་དུ་ཐོད་པའི་བདུད་རྩི་ལས་རིགས་དྲུག་གི་སེམས་ཅན་གྱི་དགོས་འདོད་ཐམས་
ཅད་ཡིད་བཞིན་དུ་སྐོང་། ཁྱད་པར་དུ་བདག་ལ་རྦོད་གཏོང་བྱེད་པའི་ལྷ་འདྲེ་རྣམས་ལ་རང་རང་གི་
བསམ་པ་དང་མཐུན་པའི་ལོངས་སྤྱོད་ཀྱིས་ཚིམ་པར་བསམས་ནས་རང་གནས་སུ་དེངས་ པར་
བསམ། ཆོས་སྐྱོང་སྲུང་མ་ནས་ཡར་རིམ་པ་བཞིན་བསྡུས་ནས་རྩ་བའི་བླ་མ་ལ་ཐིམ། དེ་ནས་
100

དཔལ་རྡོ་རྗེ་འཇིགས་བྱེད་ཀྱི་སྒྲུབ་ཐབས།
སངས་རྒྱས་ལ་སྐྱབས་སུ་མཆིའོ། །ཞེས་པས་བླ་མའི་ཐུགས་དང་རང་སེམས་དབྱེར་མེད། ཆོས་ལ་
སྐྱབས་སུ་མཆིའོ། །ཞེས་པས་བླ་མའི་གསུང་དང་རང་གི་ངག །དགེ་འདུན་ལ་སྐྱབས་སུ་མཆིའོ། །
ཞེས་པས་རང་གི་ལུས་དང་བླ་མའི་སྐུ། དུས་གསུམ་སངས་རྒྱས་ཐམས་ཅད་ཀྱི་ངོ་བོ་བླ་མ་དམ་པ་
ལ་སྐྱབས་སུ་མཆིའོ། །ཞེས་པས་བླ་མའི་སྐུ་གསུང་ཐུགས་ཡོན་ཏན་ཕྲིན་ལས་དང་བཅས་པ་དང་
རང་གི་ལུས་ངག་ཡིད་གསུམ་བྱ་བ་དང་བཅས་པ་དབྱེར་མེད་དུ་གྱུར་པར་བསམས་ལ། རང་སེམས་
ནམ་མཁའ་ལ་དུ་བ་ཡལ་བ་བཞིན་ཕྱལ་དེ་སོང་བས་རང་སེམས། ནམ་མཁའ། ཆོས་དབྱིངས།
བདེ་བ་རྣམས་དབྱེར་མེད་པའི་ངང་ལ་འཛིན་པ་གང་ཡང་ལྷོད་དེ། སིང་ངེ་བར་མཉམ་པར་གཞག་
གོ །དེ་ནས་རྣམ་རྟོག་ལངས་ན་རྣམ་རྟོག་འོད་གསལ་གྱི་རྣལ་འབྱོར་བསྒོམ་སྟེ། ཕྱི་ཡུལ་ལ་འཕྲོ་
བའི་རྣམ་རྟོག་ཐམས་ཅད་བུ་ག་དགུ་ནས་སྙིང་གར་འདུས་ཏེ་མར་མེའི་རྩེ་མོ་ལྟ་བུ་དམར་ནག་པ་
མཐེ་བོང་གི་ཚད་ཙམ་ཞིག་ལུས་ཀྱི་ནང་དུ་ཡར་ཧྲིལ་མར་ཧྲིལ་བྱེད་པར་བསམ། དེ་ནས་སྙིང་དཀར་
ནག་གི་མཚམས་སུ་བུ་ག་གཅིག་བྱེ་ནས་རྒྱངས་ཏེ་འཐོན། རྒྱ་མཚོའི་མཐར་སོང་བར་བསམ། ལུས་
གོགས་པོ་དེ་ལས་ཀྱི་རླུང་གིས་དེད་ནས་བདེ་བ་ཅན་གྱི་འཇིག་རྟེན་གྱི་ཁམས་སུ་སངས་རྒྱས་འོད་
དཔག་མེད་ཀྱི་ཞབས་དྲུང་དུ་གཞག །དེ་ནས་སྔར་གྱི་རྣམ་རྟོག་དེ་ཇེ་སྲབ་ཇེ་སྲབ་ཏུ་སོང་ནས་ནམ་
མཁའི་ཁམས་ཐམས་ཅད་ཁྱབ་སྟེ། རང་སེམས་དང༌། རྣམ་རྟོག་དང་། ནམ་མཁའ་དབྱེར་མེད་པའི་
ངང་ལ་གཞག །མཇུག་ཏུ། དགེ་བ་འདི་ཡིས་མྱུར་དུ་བདག །འཇམ་དབྱངས་ཡེ་ཤེས་འགྲུབ་གྱུར་
ནས། །འགྲོ་བ་གཅིག་ཀྱང་མ་ལུས་པ། །དེ་ཡིས་ས་ལ་འགོད་པར་ཤོག །ཅེས་སོགས་བསྔོ་བ་སྨོན་
ལམ་བྱའོ། །ཚུལ་འདི་ཤེས་ལྡན་རྣམ་རྒྱལ་ལེགས་མ་དང༌། །དད་ལྡན་ཚེ་དབང་དཀོན་མཆོག་
སྐྱབས་གཉིས་ཀྱིས། །ཚུལ་བཞིན་བསྐུལ་ནས་བསོད་ནམས་སེང་གེ་ཡིས། །སྦྱར་བའི་དགེ་བས་
འགྲོ་ཀུན་སངས་རྒྱས་ཤོག། །དགེའོ།། །།
101